hotchpotch/miracl-hf-unified huggingface dataset:
ওয়াহাবী আন্দোলন
ওয়াহাবী আন্দোলন (আরবীঃ وهابية ওয়াহাবিয়াহ) হচ্ছে ধর্মীয় আন্দোলন বা ইসলামের একটি শাখাগোষ্ঠী যা অর্থোডক্স, অতিচরমপন্থী," অস্টেরে, মৌলবাদী, বিশুদ্ধবাদী," একেশ্বরবাদীর উপাসনার জন্য ইসলামী পূনর্জাগরণ, চরমপন্থী আন্দোলন ইত্যাদি নামে পরিচিত। ইবনে তাইমিয়া এবং আহমাদ ইবনে হানবাল এর শিক্ষায় উদ্ধুদ্ধ হয়ে এই মতবাদে বিশ্বাসীরা ইসলামের মূলধারা থেকে বিচ্যুতদেরকে কোরআন ও হাদিসের বর্ণিত পথে ফিরিয়ে নিয়ে যেতে চায়।
বিশ্বের ওয়াহাবী মতবাদে বিশ্বাসীদের মধ্যে সংখ্যাগরিষ্ঠ অংশ কাতার, সংযুক্ত আরব আমিরাত এবং সৌদি আরবে বাস করে। সৌদি আরবের ২২.৯%, কাতারের ৪৬.৮৭%, আমিরাতের ৪৪.৮%, বাহরাইনের ৫.৭%, কুয়েতের ২.১৭% জনগণ ওয়াহাবী পন্থী। সৌদি আরবের ওয়াহাবী পন্থী লোকের বেশীর ভাগ নজদ অঞ্চলে বাস করে। সৌদি আরব, কাতার, শারজাহ এবং রাস আল খাইমাহ তে ইসলামের অফিশিয়াল সংস্করণ হচ্ছে ওয়াহাবী মতবাদ। এদেরকে আহলে হাদীস, সালাফি ও বলা হয়ে থাকে।
Muhammad ibn ʿAbd al-Wahhab (আরবি: محمد بن عبد الوهاب‎‎;বাংলায়: মুহাম্মদ ইবনে আব্দুল ওয়াহাব) (জন্ম ১৭০৩ খ্রিস্টাব্দে, মৃত্যু ১৭৯২ খ্রিস্টাব্দে) একজন ইসলামিক সালাফি পন্ডিত এবং ওয়াহাবি আন্দোলনের প্রতিষ্ঠাতা।উনার জন্ম নজদ প্রদেশে (বর্তমান রিয়াদ)।মূলত উনার নামানুসারে এই আন্দোলনের নাম হয়েছে।
২০১৮ সালের ২২ মার্চ যুক্তরাষ্ট্রে সফরে দ্য ওয়াশিংটন পোস্টকে দেওয়া সৌদি প্রিন্স ডিনাইস কুশনার ইজ ইন হিজ পকেট শীর্ষক ৭৫ মিনিটের এক সাক্ষাৎকারে মুহাম্মদ বিন সালমান বলেন, স্নায়ুযুদ্ধের সময় পশ্চিমা দেশগুলোর অনুরোধে তৎকালীন সোভিয়েত ইউনিয়নকে মোকাবেলায় সৌদি আরব মুসলিম দেশগুলোতে ওয়াহাবি মতবাদ বিস্তারে অর্থায়ন করে।এর লক্ষ্য ছিল, মুসলিম বিশ্বে প্রভাব বিস্তারের লড়াইয়ে পশ্চিমাদের জয়লাভ করা।
রাশিয়াভিত্তিক স্পুটনিক নিউজ, আরটিসহ বিশ্বের আরো কয়েকটি গণমাধ্যমে এ খবর প্রকাশিত হয়।
দারসে নিজামি
দারসে নিজামি () হল সেলজুক সাম্রাজ্যের উজির নিজামুল মুলক কর্তৃক প্রণিত শিক্ষা পাঠ্যক্রম। ১০৬৫ সালে বাগদাদের নিজামিয়া মাদ্রাসায় প্রথম এই পাঠ্যক্রম চালু হয়।[http://weekly.ahram.org.eg/2003/634/bo2.htm [1]] নিজামুল মুলক আল-গাজ্জালিকে নিজামিয়া মাদ্রাসার অধ্যাপক হিসেবে নিযুক্ত করেছিলেন। এসময় গাজ্জালির বয়স ছিল ৩৩ বছর।
এ মাদ্রাসায় বিনামূল্যে শিক্ষাদান করা হত। এটিকে মধ্য যুগের সবচেয়ে বৃহৎ বিশ্ববিদ্যালয় ধরা হয়। বার্বার আলমোহাদ রাজবংশের প্রতিষ্ঠাতা ইবনে তুমারত এই মাদ্রাসায় ইমাম গাজ্জালির অধীনে শিক্ষালাভ করেন বলে মত রয়েছে। নিজামুল মুলকের জামাতা মুগাতিল ইবনে বাকরিকে এখানে নিযুক্ত করা হয়েছিল। ১০৯৬ সালে ইমাম গাজ্জালি নিজামিয়া মাদ্রাসা ত্যাগ করেন। এসময় এখানে ৩০০০ ছাত্র ছিল। ১১১৬ সালে মুহাম্মদ আল শাহরাস্তানি নিজামিয়া মাদ্রাসায় শিক্ষকতা করেন। ১১৭০ এর দশকে বাহাউদ্দিন মসুলে শিক্ষাদানের উদ্দেশ্যে যাওয়ার পূর্ব পর্যন্ত এখানে শিক্ষাদান করেছিলেন।
বৌধায়ন
বৌধায়ন (খ্রিস্টপূর্ব ৮০০ শতক) একজন ভারতীয় গণিতবিদ ছিলেন। তিনি ‘বৌধায়ন সুত্র’ নামক গ্রন্থের লেখক। তিনি বিখ্যাত কিছু গানিতিক কাজ করেন।এর মধ্যে প্রায় নির্ভুল ভাবে পাই এর মান নির্ণয় এবং আরেকটি কাজ করেন যেখানে ‘পিথাগোরাসের উপপাদ্যের’ একটি আলাদা সমাধান দেখানো হয়।
বৌধায়ন সুত্রের সুত্র গুলো কৃষ্ণ যজুর্বেদের তৈত্তরিয় শাখার সাথে সম্পর্ক যুক্ত। এই সুত্র গুলো ছয়টি ভাগে বিভক্ত।
বৌধায়নের সব থেকে সেরা কাজ পিথাগোরাসের উপপাদ্যের বিকল্প প্রমাণ। পিথাগোরাসের জন্মেরও কয়েকশত বছর আগে বৌধায়ন এই উপপাদ্যটির মত একটি উপপাদ্য লেখেন। 
বৌধায়ন সূত্র এবং সুল্বা সুত্রে তিনি লিখেছেন,
"dīrghasyākṣaṇayā rajjuḥ pārśvamānī,tiryaḍam mānī,
cha yatpṛthagbhūte kurutastadubhayāṅ karoti"
এটাই পিথাগোরাসের উপপাদ্যের আদি রেকর্ড।
বৌধায়ন আরেকটি সমস্যার সমাধান করেছিলেন। তা হল একটি বৃত্ত তৈরি করা যার ক্ষেত্রফল একটি বর্গের ক্ষেত্রফলের সমান হবে। একে ইংরেজিতে circling the squar বলে।
বৌধায়ন ২ অংকটিকে বর্গমূল করার চেষ্টা করেছিলেন।যার মান পেয়েছিলেন ১.৪১৪২১৬ এবং দশমিকের পর পাঁচ অঙ্ক পর্যন্ত সঠিক ছিল।
আই.এইচ.এইচ. (তুর্কি এন.জি.ও.)
আইএইচএইচ হিউমেনটেরিয়ান রিলিফ ফাউন্ডেশন (বাংলা: মানবকল্যাণমুখী ত্রাণ সংস্থা) হল ১৯৯২ সালে প্রতিষ্ঠিত একটি তুর্কি এনজিও দাতা সংস্থা যার সদস্যগণ হলেন প্রধানত তুর্কি মুসলিম এবং এরা বর্তমানে ১০০টিরও অধিক দেশে সক্রিয়ভাবে কর্মরত আছেন|
গ্সের-বুম-স্ক্রুগ-পা
গ্সের-বুম-স্ক্রুং-পা (, ) ছিল চিং সম্রাট চিয়ানলোং দ্বারা ১৭৯৩ খ্রিষ্টাব্দে প্রবর্তিত তিব্বতের অবতারী লামাদের চিহ্নিতকরণের একটি প্রক্রিয়া। এই প্রক্রিয়ায় লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত নেওয়া হয়।
তিব্বতে অবতারী লামাদের পুনর্জন্ম চিহ্নিতকরণের প্রক্রিয়া বহুকাল ধরে চলে এসেছে। সাধারণতঃ সবচেয়ে প্রতিভাবান শিশুদেরকেই অবতারী লামা হিসেবে চিহ্নিত করা হত কিন্তু অষ্টাদশ শতাব্দীর মধ্যভাগে এই পদ্ধতিতে প্রচন্ড পরিমাণে স্বজনপোষণ দেখা দেয়। লাদাখের রাজপরিবারের এক রাজকন্যার পুত্র ষষ্ঠ পাঞ্চেন লামার দুই ভ্রাতাই অবতারী লামা ছিলেন। তাঁদের মধ্যে একজন ভ্রাতা মি-ফাম-ছোস-গ্রুব-র্গ্যা-ম্ত্শো () ছিলেন দশম ঝ্বা-দ্মার-পা () উপাধিধারী বৌদ্ধ লামা। তাঁর ভগিনীকেও র্দো-র্জে-ফাগ-মো () উপাধিধারী মহিলা অবতারী ভিক্ষুণী হিসেবে চিহ্নিত করা হয়। ষষ্ঠ পাঞ্চেন লামা পরবর্তীকালে অষ্টম দলাই লামাকে চিহ্নিত করেন, যিনি ষষ্ঠ পাঞ্চেন লামার ভ্রাতুষ্পুত্রকেই পরবর্তী পাঞ্চেন লামা হিসেবে চিহ্নিত করেন। ষষ্ঠ পাঞ্চেন লামা মৃত্যুবরণ করলে চিং সম্রাট চিয়ানলোং তাঁর ভাই বোনদের প্রচুর পরিমাণে সোনা উপহার দেন। কিন্তু মি-ফাম-ছোস-গ্রুব-র্গ্যা-ম্ত্শো সম্পত্তির ভাগে অসন্তুষ্ট হয়ে দ্গে-লুগ্স ধর্মসম্প্রদায়ের সঙ্গে বিরোধিতা শুরু করেন ও নেপাল পালিয়ে যান। তিনি নেপালের রাজাকে তিব্বত আক্রমেণে প্ররোচনা দিলে গোর্খা বাহিনী ১৭৮৮ ও ১৭৯১ খ্রিষ্টাব্দে দুইবার তিব্বত আক্রমণ করেন যার ফলে সপ্তম পাঞ্চেন লামা পালিয়ে যেতে বাধ্য হন। কিন্তু চীনা সেনাবাহিনী তিব্বতে এসে গোর্খা বাহিনীকে নেপাল সীমান্ত পর্যন্ত হঠিয়ে দিতে সক্ষম হয় এবং ঝ্বা-দ্মার-পা উপাধি প্রদান নিষিদ্ধ করা হয়। এই যুদ্ধের ফলে চিং সম্রাট চিয়ানলোং যুদ্ধের কারণ হিসেবে অবতারী লামাদের স্বজনপোষণকে দায়ী করেন ও তিব্বত শাসনের জন্য উনত্রিশটি নির্দেশিকা জারী করেন। এর মধ্যে একটি নির্দেশে তিনি লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত গ্রহণ করেন।
চিং সম্রাট চিয়ানলোং তিব্বত ও মঙ্গোলিয়ার দ্গে-লুগ্স সম্প্রদায়ের অবতারী লামাদের পুনর্জন্ম চিহ্নিতকরণের জন্য দুইটি সোনার পাত্র প্রদান করেন। তিব্বতের লামাদের পুনর্জন্ম চিহ্নিতকরণের জন্য একটি পাত্রকে লাসা শহরের জোখাং মন্দিরে এবং মঙ্গোলিয়ার লামাদের পুনর্জন্ম চিহ্নিতকরণের জন্য অপর পাত্রটিকে বেজিং শহরের ইয়োনহেগোং বৌদ্ধবিহারে রাখা হয়। পাত্রটিকে জোখাং মন্দির থেকে পোতালা প্রাসাদে নিয়ে এসে চিয়ানলোংয়ের ছবির সামনে রেখে দেওয়া হত। ত্রয়োদশ দিনে তিব্বতের রাজপ্রতিনিধি ও চিং সাম্রাজ্যের আম্বান নামক প্রতিনিধিরা পাত্রে তিনজন প্রার্থীর নাম তিনটি ধাতব প্লেটে হান, মাঞ্চু, মঙ্গোল ও তিব্বতী ভাষায় লিখে রেখে দিতেন এবং একটি অনুষ্ঠানের পর এই তিনটি নামের মধ্য থেকে লটারির মাধ্যমে পরবর্তী অবতারী লামার নাম ঘোষণা করতেন। যদি এই নির্বাচনের সময় একজন প্রার্থীর নাম থাকে, তবে সোনার প্লেটে একটি ধাতব পাত্রে তাঁর নাম লিখে অপর একটি প্লেট কারোর নাম না লিখে সোনার পাত্রে রেখে দেওয়া হত। যদি লটারীতে খালি প্লেট উঠত, তবে সেই প্রার্থীকে পুনর্জন্ম রূপে চিহ্নিত করা হত না এবং নতুন করে প্রার্থী খুজতে হত।
আশারায়ে মুবাশশারা
আশারায়ে মুবাশশারা বলতে বোঝায় মুহাম্মদ (সা) এর দশজন সাহাবীকে হাদিস অণুযায়ী যারা জীবদ্দশায় জান্নাতের প্রতিশ্রুতি পেয়েছিলেন। তারা সুন্নিদের কর্তৃক স্বীকৃত। শিয়ারা এ বিশ্বাস ধারণ করে না। তাঁদের নাম যথাক্রমে-
লাত
লাত বা আল-লাত (আরবী: اللات) ছিলেন আরবের প্রাক-ইসলামী যুগের একজন দেবী। তিনি মক্কার তিনজন প্রধান দেবীর একজন। মুসলমানদের পবিত্র ধর্মগ্রন্থ কুরআন শরীফের ৫৩ নম্বর সুরা নজমের ১৯ নম্বর আয়াত বা বাক্যে লাতের কথা বর্ণিত হয়েছে যা থেকে জানা যায় ইসলাম পূর্ববর্তী সময়ে আরবের অধিবাসীগন মানাত ও উজ্জার সাথে লাতকে আল্লাহর মেয়ে হিসেবে বিবেচনা করত।
মুহাম্মদ (সঃ) এর নির্দেশে তায়েফ এ লাতের মন্দির গুড়িয়ে দেয়া হয়। তায়েফের গোত্রবাসীদের ক্ষমা করার পূর্বে লাতের মূর্তি ধ্বংস করার দাবী করেছিলেন মুহাম্মদ (সঃ)।
পুরাতন উৎস থেকে জানা যায় আল-লাত ছিলো মেসোপটেমীয়দের পাতালের দেবী, যিনি এরেশকিগাল নামে পরিচিত, কার্থেজে তাকে আল্লাতু নামে ডাকা হতো।
পেত্রার নবতাঈগণ এবং হাত্রার জনসাধারণ লাতের পূজা করতো। তাকে গ্রীক দেবী এথেনা ও টাইচি এবং রোমান দেবী মিনার্ভার সাথে তুলনা করা হতো। প্রাচীন পূঁথিতে তাকে মহান দেবী নামে সম্বোধন করা হয়েছে।
গ্রীক ঐতিহাসিক হেরোডোটাস খ্রিষ্টপূর্ব ৫ম শতকে তার লেখায় লাতকে আফ্রোদিতির সমতুল্য বলে উল্লেখ করেছেন। 
হেরোডোটাসের মতানুসারে প্রাচীন আরবগণ দুইজন ঈশ্বরে বিশ্বাস করতঃ They believe in no other gods except Dionysus and the Heavenly Aphrodite; and they say that they wear their hair as Dionysus does his, cutting it round the head and shaving the temples. They call Dionysus, "Orotalt"; and Aphrodite, "Alilat".
আল কোরআনের সুরা নজমে উজ্জা এবং মানাতের সঙ্গে লাতকে উল্লেখ করা হয়েছে ১৯ নম্বর আয়াতে। আল কোরআন, সুরা নজম, আয়াত ১৯,২০
হিশাস্ম ইবনে আল কালবি লিখিত কিতাব আল আসনাম (মূর্তি সম্পর্কিত বই) থেকে জানা যায় ইসলাম পূর্ববর্তী যুগে আরবগণ বিশ্বাস করতেন লাত কাবা শরীফে বাস করেন। এবং সেখানেও তার একটি মূর্তি স্থাপিত ছিলো।
Her custody was in the hands of the Banū Attāb ibn Mālik of the Thaqīf, who had built an edifice over her. The Quraysh, as well as all the Arabs, venerated al-Lāt. They also used to name their children after her, calling them "Zayd al-Lāt" and "Taym al-Lāt". [...] Al-Lāt continued to be venerated until the Thaqīf embraced Islam, when the Apostle of God dispatched al-Mughīrah ibn-Shu‘bah, who destroyed her and burnt her temple to the ground.
তায়েফ বাসী লাতের পূজা করত। তাবুক যুদ্ধ পরিচালিত হওয়ার একই বছরে ৬৩০ খ্রিস্টাব্দে মুহাম্মদ (সঃ) এর নির্দেশে আবু সুফিয়ান ইবনে হার্বের নেতৃত্বে পরিচালিত অভিযানে তায়েফে "লাতের" মন্দির ধ্বংস করা হয়। এর পূর্বে ইসলাম ধর্ম গ্রহনকারী বনু হাওয়াজিন গোত্র মালিকের নেতৃত্রে তায়েফ অবরোধ করে রাখে।
কিতাব আল আশনাম
"'কিতাব আল আশনাম" (মূর্তির বই, Book of Idols) আরবের ঐতিহাসিক হিশাম ইবনে আল কালবি (জন্ম ৭৩৭- মৃত্যু ৮১৯ খ্রি.) রচিত একটি আরবী ভাষায় প্রকাশিত বই যেখানে প্রাচীন আরবে প্রচলিত বিভিন্ন ধর্ম এবং প্রথা সম্পর্কে বর্ণনা করা হয়েছে। কাবা শরীফে রক্ষিত লাত, উজ্জা, মানাত সহ বিভিন্ন দেবদেবীর বর্ণনা জানা যায় বইটিতে। বইটিতে আরবের শিরক (বহুশ্বেরবাদিতা) তুলে ধরা হয়েছে।
আহমাদ জাকি পাশা নামের এক মিশরীয় ভদ্রলোক বইটি উদ্ধার করেন। তিনি দামাস্কের এক নিলাম থেকে বইটির পান্ডুলিপি কেনেন। International Congress of Orientalists এর ১৪ তম অধিবেশনে পাশা তার আবিষ্কারের কথা প্রকাশ করেন। ১৯৩৪ সালে পাশার মৃত্যুর পর তার অন্যান্য গুরুত্বপূর্ণ সংগ্রহের সাথে এই বইটিকে দেশকে দান করে দেয়া হয়। বাঙালী পাঠকের জ্ঞাতার্থে জানানো যায়, এই বইটি বাংলা সাহিত্যের প্রাচীনতম গ্রন্থ চর্যাপদেরও অনেক আগে রচিত।
২০০২ কমনওয়েলথ গেমসে বাংলাদেশ
২০০২ কমনওয়েলথ গেমসে বাংলাদেশ ৫ম বারের মত অংশগ্রহণ করে। এই জন্য অ্যাথলেটিকস এবং সাঁতারে পুরুষ ক্রীড়াবিদদের এবং শ্যুটিংয়ে মিশ্র দল পাঠায়। এই গেমসে বাংলাদেশ একটি স্বর্ণ পদক লাভ করে। এর আগে সর্বশেষ ১৯৯০ সালে অকল্যান্ডে, শ্যুটিংয়ে একটি স্বর্ণ ও রোপ্য পদক লাভ করেছিল বাংলাদেশ।
শ্যুটিং:
হিশাম ইবনে আল কালবি
হিশাম ইবনে আল কালবি (৭৩৪খ্রি.-৮১৯খ্রি./২০৪ হিজরী) একজন আরবীয় ঐতিহাসিক যিনি ইবনে আল কালবী (আরবী: ابن الكلبي‎) নামের পরিচিত। তার পুরো নাম আবু আল মুনদির হিশাম বিন মুহাম্মদ বিন আল সাঈব বিন বিশর আর কালবি। তিনি কুফা নগরীতে ৭৩৭ খ্রিস্টাব্দে জন্মগ্রহণ করেন। তিনি তার জীবনের অধিকাংশ সময় বাগদাদ নগরীতে কাটিয়েছেন। তিনি তার পিতার মত প্রাচীন আরবের ঐতিহাসিক তথ্য সংগ্রহ করতেন। ফিহ্রিস্ট এর মতে তিনি ১৪০ খানা বই লিখেছেন। কিতাব আল আঘানিতে তার কাজের উল্লেখ পাওয়া যায়।
হিশাম ইসমাইল এবং মুহাম্মদ এর মধ্যকার সম্পর্ক নির্ণয় করেন এবং সকল আরব ঈসমাইলের বংশধর ধারণা প্রচার করেন। তার লেখা বই জামহারাত আল নসীব ১৯৬৬ সালে জার্মান ভাষায় ড. ক্যাস্কেল অনুবাদ করেন (Das genealogische Werk des Hisam Ibn Muhammad al Kalbi))।
কিতাব আল আঘানি
কিতাব আল আঘানি (গানের বই, كتاب الأغاني‎, The Book of Songs) খ্রিস্টীয় দশম শতকের সাহিত্যিক আবু আল ফরজ আল ইস্ফাহানি কর্তৃক কবিতা ও গানের সংগ্রহ। এই বইটির আধুনিকে সংস্করণ ২০ খন্ডে প্রকাশিত হয়েছে। ১০ হাজার পৃষ্টার এই বইটি রচনা করতে আবু আল ফরজের ৫০ বছর সময় লেগেছিলো। এই বইয়ে তিনটি অংশ আছে। প্রথম অংশে খলিফা হারুন আল রশীদ এর পছন্দকৃত '১০০ সেরা গান', দ্বিতীয় অংশে রাজ রাজড়াদের রচনা এবং তৃতীয় অংশে লেখকের নিজের নির্বাচন করা গান আছে। এই বইয়ে জাহিলিয়া যুগ থেকে ৯ম শতক পর্যন্ত গান ও কবিতার সংগ্রহ আছে। আগের দিনের গান ও কবিতার রচয়িতাগণ ছন্দে নিজের পরিচয় ব্যক্ত করতেন। যেমন লালনের গানে দেখা যায়, "...লালন কি জাত সংসারে..."। এই কারণে কিতাব আল আঘানি ইতিহাস এবং সাহিত্য ইতিহাসের জন্য একটি প্রামান্য আকরিক গ্রন্থ। কিতাব আল আঘানি'র উপর অনেক গবেষণাপত্র প্রকাশিত হয়েছে।
২০০৯ বাংলাদেশ ক্রিকেট দলের ওয়েস্ট ইন্ডিজ সফর
বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০০৯ সালের আন্তর্জাতিক মৌসুমে ওয়েস্ট ইন্ডিজ সফর করে। ৩ জুলাই, ২০০৯ তারিখ থেকে ২ আগস্ট, ২০০৯ তারিখ পর্যন্ত সফরে ওয়েস্ট ইন্ডিজ ক্রিকেট দলের বিপক্ষে দুই টেস্ট, তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে।
এ সময় ওয়েস্ট ইন্ডিজ ক্রিকেট বোর্ড ও ওয়েস্ট ইন্ডিজ খেলোয়াড় সমিতির মধ্যকার শ্রম অসন্তুষ্টির কারণে পুরো সিরিজে ওয়েস্ট ইন্ডিজ দলের প্রথম একাদশ মাঠে নামাতে পারেনি।
বাংলাদেশ দল খুব সহজেই দূর্বল ওয়েস্ট ইন্ডিজ দলকে কুপোকাত করে। টেস্ট সিরিজে ২-০ এবং একদিনের আন্তর্জাতিকে ৩-০ ব্যবধানে সিরিজ জয়ের স্বাদ আস্বাদন করে। টেস্ট সিরিজে বাংলাদেশ তাদের দ্বিতীয় ও তৃতীয় জয় পায়। পাশাপাশি বিদেশ সফরে সিরিজ জয়সহ প্রথমবারের মতো হোয়াইটওয়াশ করে। একদিনের আন্তর্জাতিকের সিরিজেও বাংলাদেশ টেস্টভূক্ত দলের বিপক্ষে বিদেশ সফরে জয় পায় ও হোয়াইটওয়াশ করতে সক্ষম হয়। ওয়েস্ট ইন্ডিজ কেবলমাত্র টুয়েন্টি২০ আন্তর্জাতিকে সিরিজ জয় পায়।
রোজী আফসারী
রোজী আফসারী (যিনি "রোজী সামাদ" নামেও পরিচিত; প্রকৃত নাম: শামীমা আক্তার রোজী) একজন বাংলাদেশী চলচ্চিত্র অভিনেত্রী ছিলেন। তিনি ১৯৬৪ সালে অভিনয় শুরু করেন এবং ২০০৫ সালে তার সর্বশেষ চলচ্চিত্র মুক্তি পায়।
শামীমা আক্তার রোজী ১৯৪৯ সালের ২৩ এপ্রিল লক্ষ্মীপুর জেলায় জন্মগ্রহন করেন।
বাংলাদেশী সিনেমার 'সুবর্ণ যুগ' খ্যাত সময়ে তিনি জনপ্রিয় অভিনেত্রী ছিলেন। তার শ্রেষ্ঠ চলচ্চিত্রগুলোর মধ্যে আছে "সূর্য গ্রহন", "সূর্য সংগ্রাম", "জীবন থেকে নেয়া", "তিতাস একটি নদীর নাম"। তার অভিনয় ব্যাপক দর্শক নন্দিত হয়। তার অনন্য উপস্থিতি প্রায়ই ছায়াছবির প্রধান আগ্রহের বিষয় ছিল।
১৯৬২ সালে আব্দুল জব্বার খান পরিচালিত জোয়ার এলো দিয়ে শুরু। তবে প্রথম খ্যাতি অর্জন করেন নারায়ণ ঘোষ মিতা পরিচালিত "আলোর মিছিল" চলচ্চিত্রে অভিনয় করে। প্রায় ৪ দশক ধরে তিনি প্রায় ৩৫০টি চলচ্চিত্রে অভিনয় করেন। এর মধ্যে পাকিস্তানের 'জাগে হুয়া সাবেরা', 'পুনম কি রাত'সহ প্রায় ২৫টি উর্দু ছবি রয়েছে। তার অন্যান্য জনপ্রিয় চলচ্চিত্রের মধ্যে রয়েছে, "ওরা ১১ জন", "লাঠিয়াল", "এতটুকু আশা", "নীল আকাশের নীচে", "অশিক্ষিত", "প্রতিকার" ইত্যাদি। তার সর্বশেষ অভিনীত ছবি 'পরম প্রিয়' ২০০৫ সালে মুক্তি পেয়েছিল।
চিলারায়
চিলারায়() কোচ রাজবংশের সাহসী ও পারদর্শি সেনাপতি ছিলেন। তাঁর প্রকৃত নাম শুক্লধ্বজ। কমতা রাজ্যের প্রতিষ্ঠাপক বিশ্বসিংহ তাঁর পিতা ছিলেন। কোচ রাজবংশের রাজা নরনারায়ণ তাঁর ভাই ছিলেন। তিনি নরনারায়নের সুদক্ষ সেনাপতি ছিলেন।তিনি ঘুড়ির (অসমীয়া ভাষায় চিলা) বেগে রণ করিতেন বলে তাঁকে চিলারায় বলা হয়। দেওয়ান বা মন্ত্রীর পদে নিযুক্ত ছিলেন বলে তাঁর অপর নাম চিলারায় দেওয়ান। তিনি যুদ্ধে কছাড়ী, আহোম ও ভূটিয়া সৈন্যদের পরাস্ত করেছিলেন।
চিলারায়ের জন্ম হয় ১৫১০ সনে ।
চিলারায়ের ভাই নরনারায়ণ ও চিলারায় বারানস ক্ষেত্রে ব্রহ্মানন্দ বিশারদ নামক সন্ন্যাসী থেকে শিক্ষা গ্রহন করেছিলেন। তাঁরা বারানস থেকে শিক্ষা গ্রহন করে সকল হিন্দু ধর্মগ্রন্থ ও যুদ্ধ বিদ্যায় নিপুণ হন।
চিলারায়ের পিতা বিশ্বসিংহ মৃত্যুর পূর্বে ভবিষৎ নির্ধারন করে রেখেছিলেন। সেইমতে, জেষ্ঠ পুত্র নরসিংহ বিদেশ যাওয়া, নরনারায়ণ নিজ দেশে রাজত্ব করা ও চিলারায়কে রণধর্ম পালন করার জন্য আদেশ দেন। ১৫৩৩ সনে বিশ্বসিংহের মৃত্যু হয়। সেইসময়ে নরনারায়ণ ও চিলারায় বারানসীতে শিক্ষা গ্রহন করিতেছিলেন। সুযোগ পেয়ে নরসিংহ রাজসিংহাসনে বসেন। রতনী ধাই নামক ব্যক্তি স্বর্গীয় রাজার আদেশ লঙ্ঘন হওয়া দেখে নাগভোগ নামক সন্ন্যাসীর হাতে চিঠি দিয়ে নরনারায়ণ ও চিলারায়কে রাজধানী আসার নির্দেশ করেন। রাজধানী পৌছে নরনারায়ন ও চিলারায় নরসিংহকে যুদ্ধে পরাস্ত করেন। ১৫৩৪ সনে নরনারায়ণ রাজসিংহাসনে বসেন । রাজ অভিষেক হওয়ার সময় চিলারায়ের নাম দেওয়া হয় সংগ্রাম সিংহ ।
নরনারায়ন সিংহাসনে বসে পিতৃ রাজ্য বিস্তার করার কল্পনা করেন। চিলারায়ের সাহায্যে নরনারায়ন রাজ্য বিস্তার করতে সক্ষম হয়। ১৫৬৩ সনের জুন মাসে চিলারায় আহোমের রাজধানী গড়গাঁও দখল করে। তিনি কাছাড় আক্রমণ করে রাজধানী মাইবং দখল কর। ফলস্বরুপ কছাড়ী রাজা কোচ রাজ্যের বশ্যতা স্বীকার করেন। কাছাড় জয় করে তিনি মণিপুর, শ্রী হট্ট, খাইরাম,চট্টগ্রাম, ডিমরুয়া ইত্যাদি রাজ্য জয় করেন। জয়ন্তীয়া রাজা, ত্রিপুরার রাজা ও সিলেটের রাজা তাঁর সৈন্যের হাতে মৃত্যুবরন করেন। 
গৌড় রাজ্য আক্রমণের সময় চিলারায় বন্দী হন। কিন্তু তাঁর ব্যবহারে পরিতুষ্ট হয়ে গৌড় রাজমাতা তাঁকে মুক্তি দেন ও পাঁচটি কন্যার সহিত বিবাহ করান। বাহার বন্দ, শেরপুর, গয়বারী ও দহকনীয়া সর্বমোট পাঁচটি পরগনা যৌতুক হিসেবে প্রাপ্ত করেন । অন্য এক ইতিহাস মতে করতোয়া নদীর পূর্ব অংশে থাকা অঞ্চলসমূহ যৌতুক রুপে প্রাপ্ত করেন। সেই সময়ে তিনি পুরুষত্তম বিদ্যাবাগীশ, পীতাম্বর সিদ্ধান্ত ও বাগীশ নামক পণ্ডিতদের গৌড় রাজ্য থেকে সঙ্গে করে নিয়ে আসেন।
চিলারায় ও নরনারায়ন শৈব ভক্ত ছিলেন। তাঁরা শিব-পার্বতীকে আরাধনা করার জন্য অসংখ্যা মন্দির প্রতিষ্ঠা করেন। কিন্তু চিলারায় মহাপুরুষ শংকরদেবের সান্নিধ্যে আসার পর শংকরদেব প্রচারিত বৈষ্ণব ধর্মের প্রতি মোহিত হন। অবশেষে নরনারায়ন মহাপুরুষ শংকরদেবের গুন পাণ্ডিত্যে মুগ্ধ হন ও রাজসভায় পণ্ডিতের স্থান দেন। চিলারায় পরিবার সহ বৈষ্ণব ধর্ম গ্রহণ করেন। মহাপুরুষ শ্রীমন্ত শংকরদেব চিলারায় ও নরনারায়নের সহযোগীতায় বৈষ্ণব ধর্ম প্রচার করেন।
১৫৭১ সনে বসন্ত রোগে চিলারায়ের মৃত্যু হয়।
বীর চিলারায়ের স্মরনে ২০০৫ সন থেকে অসম সরকার তাঁর জন্মদিবসটিকে বীর চিলারায় দিবস হিসেবে পালন করার জন্য ঘোষণা করেন। তদুপরি সাহসিকতার পরিচয় দেওয়া ব্যক্তিদের বীর চিলারায় নামক পুরস্কার প্রদান করার সিদ্ধান্ত গ্রহণ করেন।
ভিভিয়ন ডীসেনা
ভিভিয়ন ডীসেনা হলেন একজন ভারতীয় টেলিভিশন অভিনেতা। "প্যার কী এ এক কহানী" ধারাবাহিকে তিনি অভয় রাইচন্দ নামে এক ভ্যাম্পায়ার চরিত্রে অভিনয় করেন। এই চরিত্রে অভিনয় করে তিনি বিশেষ খ্যাতি অর্জন করেন। এরপর তিনি "মধুবালা-এক ইশক্‌ এক জুনুন" ধারাবাহিকে ঋষভ কুন্দ্রা চরিত্রে দৃষ্টি ধামীর বিপরীতে অভিনয় করেন। বর্তমানে ভিভিয়ান কালারস্‌ টিভিতে "শক্তি - অস্তিত্ব কে এহশাস কী" ধারাবাহিকে প্রধান পুরুষ চরিত্রে অভিনয় করছেন।
সুচন্দা
সুচন্দা ( জন্মঃ ১৯ সেপ্টেম্বর, ১৯৪৭) যশোরে জন্ম নেয়া বাংলাদেশী চলচ্চিত্র অভিনেত্রী। তিনি ১৯৬০ এর দশকে অভিনয় জীবন শুরু করেন। তার ছোট বোন ববিতা ও চম্পা ঢালিউডের দুই অভিনেত্রী। অভিনেতা রিয়াজ তার চাচাত ভাই।
সুচন্দা ১৯৬৫ সালে অভিনয় শুরু করেন প্রখ্যাত অভিনেতা কাজী খালেকের একটা প্রামাণ্যচিত্রে। সুভাষ দত্ত পরিচালিত কাগজের নৌকা চলচ্চিত্রের মাধ্যমে ১৯৬৬ সালে তার চলচ্চিত্রে অভিষেক ঘটে। পরবর্তীকালে, ১৯৬৭ সালে হিন্দু পৌরাণিক কাহিনী নিয়ে চলচ্চিত্র বেহুলায় অভিনয় করেন। এতে তিনি রাজ্জাকের বিপরীতে অভিনয় করেন। তার সবচেয়ে উল্লেখযোগ্য ছবি "জীবন থেকে নেয়া"। এছাড়াও ৬০ এর দশকের শেষের দিকে গোলাম মুস্তফার বিপরীতে "চাওয়া পাওয়া", আজিমের বিপরীতে "নয়নতারা", রাজ্জাকের বিপরীতে "সুয়োরানী দুয়োরানী" এবং ৭০ এর দশকে "যে আগুনে পুড়ি", "কাচের স্বর্গ", "অশ্রু দিয়ে লেখা" তার উল্লেখযোগ্য চলচ্চিত্র। অভিনয়ের পাশপাশি তিনি চলচ্চিত্র প্রযোজনাও করেছেন। জহির রায়হানের জীবদ্দশায় "টাকা আনা পাই" ও "প্রতিশোধ" চলচ্চিত্র দুটি প্রযোজনা করেন। এছাড়াও "তিনকন্যা", "বেহুলা লখীন্দর", "বাসনা" ও "প্রেমপ্রীতি" চলচ্চিত্রগুলো প্রযোজনা করেন। তার পরিচালিত প্রথম সিনেমা ‘সবুজ কোট কালো চশমা’। ২০০৫ সালে স্বামী জহির রায়হানের ‘হাজার বছর ধরে’ উপন্যাসের আলোকে চলচ্চিত্র নির্মাণ করেন এবং সেরা প্রযোজক ও পরিচালক হিসেবে জাতীয় চলচ্চিত্র পুরস্কার পান।
চুনেন্‌ফা
চুনেন্‌ফা() আহোম সাম্রাজ্যের রাজা ছিলেন। তিনি রুদ্র সিংহের দ্বিতীয় পুত্র। তাঁর ভাতৃ শিব সিংহের মৃত্যুর পর তিনি আহোম রাজসিংহাসনে বসেন। তাঁর অপর নাম প্রমত্ত সিংহ। আহোম স্বর্গদেউ প্রমত্ত সিংহ দয়ালু রাজা ছিলেন। তাঁর রাজত্বকালে অসমে সুখ-শান্তি বিরাজিত ছিল। ১৭৪৫ সালে তিনি পিতার অনুসরনে পুনরায় জমির জরীপ কার্য ও লোকগননা আরম্ভ করেন। কারেং ঘর পুনঃনির্মাণ করান। ১৭৪৬ সনে তিনি রংঘর নির্মাণ করেন। রংঘর প্রাঙ্গনে বিহু নাচ, মহিষের যুদ্ধ, হাতির যুদ্ধ ইত্যাদি নানান ধরনের খেলার আয়োজন করা হত। রাজা ও রাজ্যের অন্যান্য উচ্চপদস্থ ব্যক্তিরা রংঘর থেকে খেলার আনন্দ উপভোগ করতেন। রাজা প্রমত্ত সিংহ তাঁর রাজত্বকালে বিভিন্ন মন্দির ও অট্টলিকা নির্মাণ করেন। গুয়াহাটির শুক্লেশ্বর দেবালয় ও উত্তর গুয়াহাটির রুদ্রেশ্বর দেবালয় তিনি নির্মাণ করেছেন। তিনি গুয়াহাটির হাজো নামক স্থানে গণেশ মন্দির নির্মাণ করেন। ১৭৫১ সনে প্রমত্ত সিংহের মৃত্যু হয়।
মালাউন
মালাউন একটি গালি যা বাংলাদেশে মূলত হিন্দুদের উদ্দেশ্য ব্যবহৃত হয়। মালাউন শব্দটি আরবী শব্দ "ملعون" থেকে উদ্ভূত যার অর্থ অভিশপ্ত বা আল্লাহর অভিশাপপ্রাপ্ত। অথবা আল্লাহর রহমত থেকে বিতারিত।
১৯৪৬ সালে নির্মলকুমার বসু মোহনদাস করমচাঁদ গান্ধীর সঙ্গে নোয়াখালীতে সেবা কাজ করতে আসেন। তিনি লক্ষ করেন হিন্দুদের মালাউন বলে গালি দেওয়ার রীতি। ১৯৭১ সালের ২৬ মার্চ গণহত্যা চলাকালীন পাকিস্তানি সেনারা বিশিষ্ট বাঙালি হিন্দু অধ্যাপক ডঃ গোবিন্দ চন্দ্র দেব হত্যা করে। হত্যা করার পূর্বে তাঁকে মালাউন বলে সম্বোধন করে সেনারা। ১৩ই এপ্রিল সালাউদ্দিন কাদের চৌধুরী নিজে আর এক বিশিষ্ট বাঙালি হিন্দু দানবীর নূতনচন্দ্র সিংহকে নিজে গুলি করে হত্যা করেন। উপস্থিত মুসলমানরা নূতনচন্দ্র সিংহের মৃত্যুতে শোক প্রকাশ করলে তাদের ভর্ত্সনা করে তিনি বলেন, সামান্য একটা মালাউনের মৃত্যুতে এত শোক প্রকাশ করার কি আছে।
কিতাব ই আকদাস
কিতাব ই আকদাস বাহাই ধর্মের প্রবর্তক বাহাউল্লাহ কর্তৃক ১৮৫৩-১৮৭৩ খ্রিস্টাব্দের মধ্যে লিখিত! বাহাইদের প্রধান ধর্মগ্রন্থ। বাহাইগণ এটাকে মুসলমানদের কুরআন শরীফ এবং খ্রিস্টানদের বাইবেলের সমান বলে মনে করে। বইটি আরবীতে রচিত এবং এর নাম আল কিতাবু ই আকদাস ( الكتاب الأقدس)। কিন্তু এটার ফারসি নাম কিতাব ই আকদাস ( كتاب اقدس) অধিক প্রচলিত। বইটিকে অনেকসময় সর্বোচ্চ পবিত্র গ্রন্থ , আইনগ্রন্থ বা বুক অব আকদাস নামে ডাকা হয়। বলা হয়ে থাকে বইটি ১৮৭৩ সালের দিকে লেখা শেষ হয় কিন্তু উপাত্ত থেকে ধারণা করা হয় কিছু লেখা আগেই সম্পন্ন হয়েছিলো। বাহাউল্লাহ কিতাব ই আকদাসের কথা প্রকাশের পর এটা ইরানের বাহাই অনুসারীদের কাছে প্রেরণ করেন। ১৮৯০-৯১ খ্রিস্টাব্দে (১৩০৮ হিজরী সন) তিনি বইটি ভারতের বোম্বে (বর্তমান নাম মুম্বাই থেকে প্রকাশ করেন। কিতাব ই আকদাসকে বাহাই শিক্ষার মাতৃগ্রন্থ এবং ভবিষ্যত বিশ্ব সভ্যতার মানপত্র হিসেবে বর্ণনা করা হয়।
১৫ থেকে ৭০ বছর সকল বাহাইগণ প্রাত্যহিক উপাসনা করতে বাধ্য। পবিত্র হওয়ার পরে তারা নিজস্ব রীতি নীতির মাধ্যমে উপাসন সম্পন্ন করে। উপাসনার সময়ে তারা কিবলিহ (আরবীঃ قبلة‎ কেবলা) এর দিকে মুখ করে থাকে। ইসরায়েল এ অবস্থিত বাহাউল্লাহ'র সমাধি হচ্ছে বাহাইদের কেবলা। যদিও বাহাইগণ বাহাউল্লাহর মাজারকে উপাসনা করে না। বাহাই মতে অসুস্থ, বিপদগ্রস্থ, মাসিক চলাকালীন নারী দৈনিক উপাসনা করার আওতামুক্ত।
বাহাই মাস আলার ২ মার্চ থেকে ২০ মার্চ পর্যন্ত ১৫ থেকে ৭০ বয়সী সকল বাহাইগণ রোজা থাকতে বাধ্য। সূর্যোদয় থেকে সূর্যাস্ত পর্যন্ত মুসলমানদের মত তারা সকল প্রকার পানাহার থেকে বিরত থাকে। ভ্রমণকারী, অসুস্থ, গর্ভবতী, মাসিক চলাকালীন নারী অথবা কঠিন পরিশ্রমকারী ব্যক্তিদের বাহাই ধর্মে রোজা রাখার বিধান নেই। তবে নির্দিষ্ট এই মাসের বাইরে বাহাইগণ ঐচ্ছিক রোজা পালন করতে পারবেন।
বাহাই ধর্ম গ্রন্থানুসারে মৃতদেহকে কবর দেয়ার বিধান রাখা হয়েছে। তারা মুসলমানদের মত মৃতদেহকে কেবলামুখী করে শুইয়ে কবর দেয়। তারা মৃতের উদ্দেশ্যে নামাজ পড়ে কিন্তু অন্য কোন অনুষ্ঠানের আয়জন করে না।
রাসেল ডোমিঙ্গো
রাসেল ক্রেগ ডোমিঙ্গো (; জন্ম: ৩০ আগস্ট, ১৯৭৪) দক্ষিণ আফ্রিকার পোর্ট এলিজাবেথে জন্মগ্রহণকারী দক্ষিণ আফ্রিকা জাতীয় ক্রিকেট দলের প্রধান কোচ। বিশ বছর বয়সে ঘরোয়া ক্রিকেটের ইস্টার্ন প্রভিন্স দলে খেলোয়াড় হিসেবে অন্তর্ভুক্তির চেষ্টা চালালেও তিনি ব্যর্থ হন। পরবর্তীকালে ক্রীড়া প্রশাসন ও বিপণন বিষয়ে ডিগ্রী অর্জন করে কোচিং কার্যক্রমে মনোনিবেশ ঘটান রাসেল ডোমিঙ্গো। মাত্র পঁচিশ বছর বয়সে ইস্টার্ন প্রভিন্স দলে পেশাদার কোচ হিসেবে মনোনীত হন।
ক্রিকেটের প্রতিটি ধাঁপে নিজেকে সম্পৃক্ত করেন। আদ্রিয়ান বিরেল এ দলের কোচ হলে তিনি বি দলের কোচ হিসেবে যোগ দেন। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট প্রতিযোগিতায় দক্ষিণ আফ্রিকান দলে কোচের দায়িত্ব পালন করেন ডোমিঙ্গো। তৎকালীন জাতীয় দলের কোচ মিকি আর্থার ২২ বছর বয়সেই বয়সভিত্তিক দলে তাকে কোচিংয়ের সাথে সম্পৃক্ত করান। ২০০৫ সালে মিকি আর্থার জাতীয় দলের কোচ হলে ডোমিঙ্গোকে ওয়ারিয়র্সের প্রধান কোচের দায়িত্ব দেয়া হয়।
২০০৬ সালে ডোমিঙ্গো ওয়ারিয়র্সের কোচের জন্য মনোনীত হন। ২০০৫-০৬ মৌসুমে দলটি শেষদিকের তিনটি প্রথম-শ্রেণীর ক্রিকেট খেলাতেই হেরে যায়। ফলে ডোমিঙ্গো বিশেষজ্ঞ ব্যাটসম্যানের প্রয়োজনীয়তা অনুভব করে সাবেক ক্রিকেটার গ্যারি কার্স্টেনকে দলের পরামর্শক হিসেবে নিয়োগ দেন। ডোমিঙ্গো তিন-বছর মেয়াদী পরিকল্পনা প্রণয়ন করে ২০০৯-১০ পর্যন্ত ৪০ ওভারের স্ট্যান্ডার্ড ব্যাঙ্ক প্রো২০ ও ২০ ওভারের এমটিএন৪০ প্রতিযোগিতায় দলকে শিরোপা জয়ে সহায়তা করেন। দলকে সাত বছরের মধ্যে পাঁচবারই ফাইনালে পৌঁছিয়েছেন। এছাড়াও দল থেকে অর্ধ-ডজন খেলোয়াড় জাতীয় দলে খেলার সুযোগ পায়। ২০১০ সালের চ্যাম্পিয়ন্স লীগে ওয়ারিয়র্স রানার্স-আপ হয়েছিল।
২০০০-এর দশকে বব উলমার ও গ্রাহাম ফোর্ডের সাথে ড্রেসিং রুমে সময় ব্যয় করেন ও অভিজ্ঞতা অর্জন করেন। ফলশ্রুতিতে ক্রিকেট সাউথ আফ্রিকা ডোমিঙ্গোকে কোচ হিসেবে মনোনীত করে। ফোর্ড মাত্র সাতটি-প্রথম শ্রেণীর ক্রিকেটে অংশগ্রহণের অভিজ্ঞতা নিয়ে কোচিংয়ে অগ্রসর হলেও ডোমিঙ্গো ক্রিকেটে তেমন পারদর্শী ছিলেন না। কোচ হবার পিছনে গ্রাহাম ফোর্ডকে তিনি তার আদর্শ মনে করেন ও উদ্দীপনা যুগিয়েছেন। একই অবস্থানে থেকে দলের জয়-পরাজয়কে উপলদ্ধি করেছেন যা থেকে আমি শিখেছি - মন্তব্য ডোমিঙ্গোর। উভয়েই ক্রিকেটারের সম্মানের সর্বোচ্চ শিখরে অবস্থান না করেও অন্যভাবে সম্মান অর্জন করেছি।
ভারত জাতীয় দলকে টেস্ট র‌্যাঙ্কিংয়ে ১নং স্থান অধিকারসহ বিশ্বকাপ ক্রিকেট জয়ে সহায়তাকারী গ্যারি কার্স্টেন ২০১১ সালে দক্ষিণ আফ্রিকার কোচ মনোনীত হন। তিনি ডোমিঙ্গোকে ফোনে তার সহকারী হবার জন্য নাম প্রস্তাবনা করেন। আন্তর্জাতিক ক্রিকেট অঙ্গনে ডোমিঙ্গোর কোন পদচারণাই ছিল না। ডিসেম্বর, ২০১২ সালে ডোমিঙ্গোকে দক্ষিণ আফ্রিকার টুয়েন্টি২০ দলের কোচ হিসেবে নিয়োগ দেয়া হয়। গ্যারি কার্স্টেন প্রধান কোচ থেকে পদত্যাগ করলে মে, ২০১৩ সালে তিনি দক্ষিণ আফ্রিকা দলের প্রধান কোচের মনোনয়ন পান।
কিতাব আল মিরাজ
কিতাব আল মিরাজ (আরবীঃ كتاب المعراج "উর্ধারোহনের বই, Book of the Ascension") মুহাম্মদ (সঃ) এর স্বর্গারোহনের কাহিনী বর্ণিত হয়েছে। এক রাতে তিনি মক্কা থেকে জেরুজালেম ভ্রমণ করেন। সাত অধ্যায়ে বিভক্ত কিতাব আল মিরাজ আরবী নাসখ লিপিতে লিখিত।
কিতাব আল মিরাজের লেখক আবুল কাশিম আবদাল করিম বিন হাওয়াজিন বিন আবদাল মালিক বিন তালহা বিব মুহাম্মদ আল কুশাইরি আল নিসাবুরি (أبو القاسم عبد الكريم بن هوازن بن عبد الملك بن طلحة بن محمد القشيري)। তার জন্ম ৩৭৬ হিজরী সন এবং মৃত্যু ৪৬৫ হিজরী সন। খ্রিস্টীয় ১৩ শতকের দ্বিতীয়ার্ধে বইটি লাতিন (Liber Scale Machometi) ও স্প্যানিশ ভাষায় এবং ১২৬৪ সালে পুরাতন ফরাসি ভাষায় অনুবাদ করা হয়। খ্রিস্টিয় ১৪ শতকে দান্তের লেখা অমর সৃষ্টি ডিভাইন কমেডির বর্ণনার সাথে কিতাব ই মিরাজের জাহান্নামের বর্ণনার মিল পাওয়া যায়। ধারণা করা হয় দান্তে এই বইটি থেকে অনুপ্রাণিত হয়েছিলেন।
কিতাব ই ইকান
কিতাব ই ইকান (আরবী: كتاب الإيقان‎ ফারসি: كتاب ايقان‎ "The Book of Certitude") বাহাই অনুসারীদের জন্য লিখিত একটি বই। একজন বাহাই পন্ডিত মত প্রকাশ করেছেন, "most influential Quran commentary in Persian outside the Muslim world,"। বইটিকে অনেক সময় বুক অব ইকান অথবা শুধুমাত্র ইকান বলা হয়। বইটি ১৮৬১ সালে বাহাউল্লাহ কর্তৃক কিছুটা আরবীতে এবং কিছুটা ফারসিতে লেখা। ১৮৮২ সালে এটি বোম্বে (মুম্বাই) থেকে প্রথম প্রকাশিত হয়। ইকান'ই প্রথম ছাপা হওয়া বাহাই গ্রন্থ। ১৯০৪ সালে ইকান ইংরেজীতে অনুবাদ করা হয়। এটাই বাহাউল্লার প্রথম ইংরেজীতে প্রকাশিত বই।
দার্শনিক শয়তানবাদ
দার্শনিক শয়তানবাদ বা লাভীয় শয়তানবাদ ( "লাভেয়ান স্যাটানিজম") একটি ধর্মীয় মতবাদ যা নাস্তিক শয়তানবাদ () বা আধুনিকপন্থী শয়তানবাদ হিসেবেও পরিচিত এবং যা কখনও শিথিলভাবে শ্রেণীভুক্ত স্যাটানিজম বা শয়তানবাদের একটি শাখা। এই মতবাদ ১৯৬৬ সালে অ্যান্টন লাভী () প্রতিষ্ঠা করেন এবং এটির মূল তত্ত্বসমূহ ১৯৬৯ সালে "দ্য স্যাটানিক বাইবেলে" () গ্রন্থস্থ হয়েছে। ব্যক্তিস্বাতন্ত্র্যবাদ, এপিকিউরীয়বাদ, ধর্মনিরপেক্ষতাবাদ, অহংবাদ ও আত্ম-দেবত্ববাদ () বা "আনাল হক" তত্ত্বের উপর ভিত্তিশীল এ শয়তানবাদের মূল বিশ্বাস ও দর্শনগুলো প্রকৃতিবাদ, সামাজিক ডারউইনবাদ এবং "লেক্স তালিওনিস" বা "চোখের পরিবর্তে চোখ" (; যে আরেকজনকে যেভাবে ক্ষতি করেছে তাকে সেভাবেই শাস্তিদান) নীতির একটি দৃষ্টিভঙ্গি প্রচার করেছে।
লাভীয় শয়তানবাদ জাদুচর্চাকে গ্রহণ করে। জাদুচর্চাকে "বৃহত্তর জাদু" () ও "ক্ষুদ্রতর জাদু" () নামের দুটি পৃথক ধরণে অন্তর্ভুক্ত করা হয়। বৃহত্তর জাদু হচ্ছে রীতিসিদ্ধ চর্চা। এটাকে বিশেষ উদ্দেশ্যে কারো আবেগশক্তি প্রকাশ করতে আত্ম-রূপান্তরক মনোনাট্য () হিসেবে বোঝানো যেতে পারে। ক্ষুদ্রতর জাদু আকর্ষণের নিয়মের উপর ভিত্তিশীল এবং এটি অন্যকে নিয়ন্ত্রণ করতে একজনের স্বাভাবিক ক্ষমতার ব্যবহারে নিযুক্ত নিয়ন্ত্রণমূলক কৌশল দ্বারা গঠিত। লাভী তার "দ্য স্যাটানিক রিচ্যুয়াল" ও "দ্য স্যাটানিক উইচ" গ্রন্থে জাদু ও রীতিসিদ্ধ আচরণের বিষয়ের উপর বিস্তারিত লিখেছেন।
কিতাব আল মিউজিকা আল কবির
কিতাব আল মিউসিকা আল কবির ( كتاب الموسيقى الكبير‎, গানের সেরা বই, Great Book of Music) হচ্ছে পাওরস্যের বিজ্ঞানী আল ফারাবী কর্তৃক লিখিত আরবী সংগীতের উপর পর্যালোচনা। বইটিতে মাকামাত এর গানের বিভিন্ন ফলাফল বর্ণনা করা হয়েছে। ধারণা করা হয় লেখক হারমনিক অনুপাতের পিথাগোরীয় তত্ত দ্বারা অনুপ্রাণিত হয়েছিলেন। সৈয়দ হোসেইন নাসির এবং মেহদি আমিন রাজাভি এর মতেঃ
বইটি জোসেফ বেন জুদাহ ইবনে আকনিন হিব্রু ভাষায় অনুবাদ করেছেন।
ফুতুহ আল বুলদান
ফুতুহ আল বুলদান (فتوح البلدان‎, দেশ জয়ের বই Book of the Conquests of the Lands) পারস্যের ঐতিহাসিক আহমাদ ইবনে ইয়াহিয়া আল বালাধুরি কর্তৃক লিখিত আরবী বই। বইটি এম জে ডে গোইজে কর্তৃক লিবার এক্সপুগনেশানিস রিজিওনাম (লেইডেন ১৮৭০, কায়রো ১৯০১খি.) নামে সম্পাদনা করেন। গৈজের সম্পাদনা কিতাব ফুতুহ আল বুলদানকে পরিচিতি এনে দেয়। বইটিতে মুহাম্মদ (সঃ) ও ইসলামের প্রথম খলিফাদের প্রথম দিককার অভিযান বর্ণিত হয়েছে। এই বইটি লেখার উপকরণ জোগাড় করতে আল বালাধুরি সিরিয়া এবং মেসোপটেমিয়া অঞ্চল ভ্রমণ করেন।
কলম্বিয়া বিশ্ববিদ্যালয় বইটি দুই খন্ডে অনুবাদ করে The Origins of the Islamic State নামে প্রকাশ করে। প্রথম খন্ড ফিলিপ খুরি হিট্টির অনুবাদে ১৯১৬ খিস্টাব্দে এবং দ্বিতীয় খন্ড ফ্রান্সিস ক্লার্ক ম্যুরগট্টেনের অনুবাদে ১৯২৪ সালে প্রকাশিত হয়। বইটিতে খিলাফাত সাম্রাজ্যের ভৌগোলিক বর্ণনা রয়েছে। লেখক কিছু লেখা ফারসি থেকে আরবীতে অনুবাদ করেছেন।
ডেনিশ ভারত
ডেনিশ ভারত বলতে ভারতে ডেনমার্কের সাবেক কলোনিসমূহ বোঝায়। ভারতে ২২৫ বছর যাবত ডেনমার্কের ঔপনিবেশিক সম্পত্তি ছিল। বর্তমান তামিলনাড়ুর থারাঙ্গামবাড়ি, বাংলার শ্রীরামপুর এবং আন্দামান ও নিকোবর দ্বীপপুঞ্জের নিকোবর দ্বীপপুঞ্জ এর অন্তর্ভুক্ত ছিল। সামরিক বা বাণিজ্যিক দিক থেকে হুমকি না হওয়ায় ভারতে ডেনিশদের উপস্থিতি অন্যান্য ইউরোপীয় শক্তিগুলোর কাছে কম গুরুত্বপূর্ণ ছিল। অন্যান্য স্থানের মত ভারতের ডেনিশ বণিকরা সাধারণত পর্তুগাল, নেদারল্যান্ড ও ব্রিটেনের মত বাণিজ্যিক রুটগুলোর উপর একচেটিয়া আধিপত্য করতে সক্ষম হননি। বাধাবিপত্তি সত্ত্বেও তারা তাদের ঔপনিবেশিক অবস্থান ধরে রাখতে সক্ষম হন এবং বৃহৎ দেশগুলোর মধ্যে যুদ্ধের সময় আন্তর্জাতিক বাণিজ্যের সুবিধা আদায় করেন ও নিরপেক্ষ পতাকার অধীনে বৈদেশিক বাণিজ্যের প্রস্তাব করেন। এ কারণে ১৮৪৫ সাল পর্যন্ত তাদের অবস্থান সহ্য করা হয়। এসময় পরাজিত ফ্রান্সের সাথে তাদের মৈত্রীর কারনে ব্রিটিশ ইস্ট ইন্ডিয়া কোম্পানির কাছে তাদের উপনিবেশগুলো ছেড়ে দিতে হয়।
নুসাইবা বিনতে কা'ব
নুসাইবা বিনতে কাব(রাঃ) (উম্মে আম্মারাহ নামেও পরিচিত)) ছিলেন ইসলামের প্রথম দিকের একজন মুসলিম|
বানু নাজ্জার উপজাতীর সদস্য নুসাইবা বিনতে কা'ব ছিলেন আব্দুল্লাহ্ ইবেন কা'ব এর বোন এবং আব্দুল্লাহ্ ও হাবিব ইবেন জায়েদ আল-আনসারী এর মা।
যখন মদিনার ৭৪ জন দলপতি,যোদ্ধা এবং লোকজন আল-আকাবাহ্ তে মুস'আব ইবন উমের এর ধর্মমত অনুসারে ইসলাম গ্রহণ করার জন্য নেমে আসলো তখন নুসাইবা এবং উম্মে মুনী আসমা বিনতে আমর বিন 'আদি ই ছিলেন যারা সরাসরি ইসলামের রাসূল মুহাম্মদ এর কাছে যান ইসলাম গ্রহণ করতে। পরে তার স্বামী, ঘাযায়া বিন 'আমর, নবী করিম (স) কে জানান যে তারা তাদের বায়াহ্ দিতে চান। নবিজী সম্মতি দেন। তিনি মদিনায় ফিরে আসেন এবং মদিনার নারীদের ইসলাম শিক্ষা দিতে থাকেন।
তার দুই সন্তান যারা যুদ্ধে শহিদ হয়েছিলেন তারা ছিলেন নুসাইবার প্রথম স্বামী যায়েদ বিন 'আসেম মজনি এর সন্তান। তিনি পরে বিন 'আমর কে বিবাহ করেন এবং আরোও একজন পুত্র তামীম একজন কন্যা সন্তান খাওলাহ্ কে জন্ম দেন। উহুদের যুদ্ধে নুসাইবা বিনতে কাব সক্রিয়ভাবে অংশগ্রহণ করেছিলেন| তিনি প্রথমে যুদ্ধে অংশগ্রহণকারী মুসলিমবাহিনীর পানির মশক বহনে নিয়োজিত ছিলেন| যখন মুসলিম বাহিনীর এক অংশ বিজয় অর্জিত হয়েছে ভেবে নবীজী (সাঃ) এর নির্দেশ ভুলে গিয়ে নির্দেশিত অংশ থেকে সরে গেল তখন কাফিরবাহিনী সেই স্থান দিয়ে এগিয়ে এসে পেছন দিক থেকে মুসলিম বাহিনীকে আক্রমণ করল| এ সময় নবীজী (সাঃ) কে অরক্ষিত অবস্থায় দেখে তাকে রক্ষা করার জন্য নুসাইবা তীরধনুক হাতে নিয়ে অগ্রসরমান প্রতিপক্ষকে তীর ছুড়ে নবীজী (সাঃ) কে নিরাপত্তা দেয়ার প্রচেষ্টায় রত ছিলেন| তার স্বামী ও পুত্র যুদ্ধের ময়দানে যুদ্ধ করছিল| তিনিও এরপরপরই ঘোড়া নিয়ে যুদ্ধের ময়দানে প্রবেশ করেন এবং যুদ্ধ করেন| যুদ্ধ শেষে তাকে আহত ও অজ্ঞান অবস্থায় পাওয়া যায়| জ্ঞান ফেরার পরও তার প্রথম বাক্য ছিল, রাসূলুল্লাহ (সাঃ) জীবিত আছেন কিনা|
ঈদ মোবারক
ঈদ মোবারক () হল মুসলিমদের একটি ঐতিহ্যবাহী শুভেচ্ছাবাক্য যেটি তারা ঈদুল ফিতর এবং ঈদুল আজহায় পরস্পরকে বলে শুভেচ্ছা জ্ঞাপন করে থাকেন। ঈদ শব্দের অর্থ আনন্দ বা উদযাপন। আর মোবারক শব্দের অর্থ কল্যাণময়। সুতরাং ঈদ মোবারকের অর্থ হল ঈদ বা আনন্দ উদযাপন কল্যাণময় হোক। কিছু রাষ্ট্রে এই শুভেচ্ছা বিনিময় একটি সাংস্কৃতিক ঐতিহ্য এবং কোন ধর্মীয় বাধ্যবাধকতার অংশ নয়। তবে, এই শুভেচ্ছাবাক্যটি শুধুমাত্র এই দুই মুসলিম উৎসবের সময় ব্যবহৃত হয়।
মুসলিম বিশ্বে ঈদুল আযহা ও ঈদুল ফিতরে শুভেচ্ছা জানানোর জন্য অন্যান্য অনেক শুভেচ্ছাবাক্য রয়েছে। ঈদুল ফিতরের সময় নবী মুহাম্মদ সাহাবীদের সাথে সাক্ষাতের সময় একে অপরকে বলতেন ‘তাকাব্বালাল্লাহু মিন্না ওয়া মিনকুম’ (আল্লাহ আমাদের ও আপনাদের পক্ষ থেকে কবুল করুন)। মুসলিম বিশ্ব জুড়ে, ঈদ শুভেচ্ছা বিনিময়ে অনেক বৈচিত্র বিদ্যমান।
পৃথিবীর মেরু অঞ্চলসমূহ
পৃথিবীর মেরু অঞ্চল পৃথিবীর হিমশীতল অঞ্চল হিসাবে পরিচিত, যা ভৌগলিক মেরুর (উত্তর এবং দক্ষিণ মেরু) পারিপার্শ্বিক অঞ্চলসমূহ নিয়ে বিস্তৃত। এই অঞ্চল পৃথিবীর সুমেরু মহাসাগরের উত্তর প্রান্ত এবং এন্টার্কটিকা মহাদেশের দক্ষিণের মেরু বরফ ক্যাপ দ্বারা নিয়ন্ত্রিত।
লুং-র্তোগ্স-র্গ্যা-ম্ত্শো
লুং-র্তোগ্স-র্গ্যা-ম্ত্শো (), (১লা ডিসেম্বর, ১৮০৫ – ৬ই মার্চ, ১৮১৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের নবম দলাই লামা ছিলেন।
লুং-র্তোগ্স-র্গ্যা-ম্ত্শো ১৮০৫ খ্রিষ্টাব্দের ১লা ডিসেম্বর তিব্বতের খাম্স অঞ্চলে ল্দান-ছোস-'খোর () বৌদ্ধবিহারের নিকটে জন্মগহণ করেন। তাঁর পিতার নাম ছিল ব্স্তান-'দ্জিন-ছোস-স্ক্যোং () এবং মাতার নাম ছিল দোন-গ্রুব-স্গ্রোল-মা ()।
অষ্টম দলাই লামার পুনর্জন্ম রূপে লুং-র্তোগ্স-র্গ্যা-ম্ত্শো সহ দুইজন শিশুকে পরবর্তী দলাই লামার প্রার্থী হিসেবে বিবেচনা করা হয়। তবে য়ে-শেস-ব্লো-ব্জাং-ব্স্তান-পা'ই-ম্গোন-পো () প্রভৃতি অষ্টম দলাই লামার সহায়ক লামারা লুং-র্তোগ্স-র্গ্যা-ম্ত্শোকেই পরবর্তী দলাই লামা হিসেবে পছন্দ করেন। লুং-র্তোগ্স-র্গ্যা-ম্ত্শোকে গুংথাং বৌদ্ধবিহারে নিয়ে এনে তিব্বতী উচ্চপদস্থ লামারা ও আম্বান নামক চিং সাম্রাজ্যের প্রতিনিধিরা তাঁকে পরীক্ষা করেন। সপ্তম পাঞ্চেন লামা তাঁকে নবম দলাই লামা হিসেবে চিহ্নিত করেন। এই চিহ্নিতকরণ পদ্ধতি নিয়ে তিব্বতীদের সঙ্গে চিং সাম্রাজ্যের মতানৈক্যের সৃষ্টি হয়। পূর্বে অষ্টম দলাই লামার সময়কালে চিং সম্রাট চিয়ানলোং গ্সের-বুম-স্ক্রুগ-পা () পদ্ধতি নামক লটারির মাধ্যমে অবতারী লামাদের পুনর্জন্ম চিহ্নিতকরণের পদ্ধতি চালু করেন, কিন্তু তিব্বতীরা প্রথমে এই পদ্ধতি মানতে রাজী ছিলেন না। তাঁরা কৌশলগত ভাবে এই পদ্ধতি প্রয়োগ করার পূর্বেই নবম দলাই লামা হিসেবে লুং-র্তোগ্স-র্গ্যা-ম্ত্শোকে চিহ্নিতকরণ করেন। জোখাং মন্দিরে প্রাপ্ত চিং সম্রাট জিয়াচিং (嘉慶) দ্বারা উৎকীর্ণ একটি শিলালিপিতে নবম দলাই লামা চিহ্নিতকরণের ব্যাপারে গ্সের-বুম-স্ক্রুগ-পা পদ্ধতিকে ব্যবহার না করার কথা স্বীকার করা হয়েছে।
১৮১১ খ্রিষ্টাব্দে লুং-র্তোগ্স-র্গ্যা-ম্ত্শোর সঙ্গে থমাস ম্যানিং নামক এক ব্রিটিশ বাণিজ্য প্রতিনিধির সাক্ষাৎকার ঘটে। তিব্বতের ইতিহাসে দলাই লামার সঙ্গে এটিই ছিল প্রথম কোন ব্রিটিশ নাগরিকের সাক্ষাতকার। এই সাক্ষাতের পরে ম্যানিং নবম দলাই লামাকে একজন সরল হাস্যোজ্জ্বল ও সুন্দর শিশু বলে বর্ণনা করেন।
সপ্তম পাঞ্চেন লামা তাঁকে শিক্ষার্থীর শপথ প্রদান করেন। ঙ্গাগ-দ্বাং-স্ন্যান-গ্রাগ্স () নামক ছেষট্টিতম দ্গা'-ল্দান-খ্রি-পা, ব্যাং-ছুব-ছোস-'ফেল () নামক উনসত্তরতম দ্গা'-ল্দান-খ্রি-পা প্রভৃতি বিখ্যাত লামারা তাঁর শিক্ষক হিসেবে দায়িত্ব গ্রহণ করেন। কিন্তু ১৮১৫ খ্রিষ্টাব্দের ৬ই মার্চ মাত্র দশ বছর বয়সে লুং-র্তোগ্স-র্গ্যা-ম্ত্শো মৃত্যুবরণ করেন।
ত্শুল-খ্রিম্স-র্গ্যা-ম্ত্শো
ত্শুল-খ্রিম্স-র্গ্যা-ম্ত্শো (), (২৯শে মার্চ, ১৮১৬ – ১৮৩৭) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দশম দলাই লামা ছিলেন।
ত্শুল-খ্রিম্স-র্গ্যা-ম্ত্শো ১৮১৬ খ্রিষ্টাব্দের ২৯শে মার্চ তিব্বতের লি-থাং অঞ্চলে জন্মগ্রহণ করেন। তাঁর পিতার নাম ছিল ব্লো-ব্জাং-স্ন্যান-গ্রাগ্স () এবং মাতার নাম ছিল র্নাম-র্গ্যাল-বু-খ্রিদ ()। ত্শুল-খ্রিম্স-র্গ্যা-ম্ত্শোকে দশম দলাই লামা হিসেবে চিহ্নিত করার পর তাঁর পরিবারকে ইয়ুতোক নামক স্তানে প্রচুর পরিমাণে সম্পত্তি ও তাঁর পিতা ব্লো-ব্জাং-স্ন্যান-গ্রাগ্সকে সাম্মানিক উপাধি প্রদান করে পরিবারটিকে তিব্বতের একটি অভিজাত পরিবারে উন্নীত করা হয়।
নবম দলাই লামার পুনর্জন্ম রূপে যে ছয়জন শিশুকে পরবর্তী দলাই লামা হিসেবে প্রার্থী করা হয়, তাঁর মধ্যে ত্শুল-খ্রিম্স-র্গ্যা-ম্ত্শোকেই তিব্বতী উচ্চপদস্থ লামারা ও অষ্টম দে-মো রিন-পো-ছে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৎকালীন তিব্বতের রাজপ্রতিনিধি পছন্দ করেন। কিন্তু চিং রাজসভা থেকে চিং সম্রাট চিয়ানলোং কর্তৃক প্রবর্তিত লটারির মাধ্যমে অবতারী লামাদের পুনর্জন্ম চিহ্নিতকরণের গ্সের-বুম-স্ক্রুগ-পা () পদ্ধতির মাধ্যমে দশম দলাই লামা নির্বাচনের ওপর জোর দেন। যদিও দশম দলাই লামার ক্ষেত্রে এই পদ্ধতির প্রয়োগ করা হয়েছিল কি না, সেই বিষয়ে দ্বিমত রয়েছে, কিন্তু যাই হোক না কেন, চিং রাজসভা দশম দলাই লামা হিসেবে ত্শুল-খ্রিম্স-র্গ্যা-ম্ত্শোকে চিহ্নিতকরণের এক বছর পরে ১৮২২ খ্রিষ্টাব্দে আনুষ্ঠানিক ভাবে নিশ্চিত করে।
১৮২৩ খ্রিষ্টাব্দে সপ্তম পাঞ্চেন লামা তাঁকে শিক্ষার্থীর শপথ পদান করেন। ঙ্গাগ-দ্বাং-স্ন্যান-গ্রাগ্স () নামক ছেষট্টিতম দ্গা'-ল্দান-খ্রি-পা, ঙ্গাগ-দ্বাং-ছোস-'ফেল () নামক সত্তরতম দ্গা'-ল্দান-খ্রি-পা, ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা প্রভৃতি বিখ্যাত লামারা তাঁর শিক্ষক হিসেবে দায়িত্ব গ্রহণ করেন। ১৮২৫ খ্রিষ্টাব্দে তিনি দ্রেপুং বৌদ্ধবিহার থেকে শিক্ষালাভ সমাপ্ত করেন।
১৮৩০ খ্রিষ্টাব্দে ত্শুল-খ্রিম্স-র্গ্যা-ম্ত্শোকে তিব্বত রাষ্ট্রের প্রশাসনিক দায়িত্ব প্রদান করেন। ১৮৩৪ খ্রিষ্টাব্দে তিনি মঙ্গোলিয়ার থোর-র্গোদ () রাজ্যের রাজা এবং ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান () নামক পঞ্চম র্জে-ব্ত্সুন-দাম-পা হো-থোগ-থু ) উপাধিধারী অবতারী লামাকে শিক্ষা প্রদান করেন। এই বছর সপ্তম পাঞ্চেন লামা তাঁকে ভিক্ষুর শপথ প্রদান করেন। এই বছরেই লাসা শহরে একটি মহামারী দেখা দিলে তিনি সেই রোগে আক্রান্ত হয়ে অসুস্থ হয়ে পড়েন এবং ১৮৩৭ খ্রিষ্টাব্দে তাঁর মৃত্যু ঘটে।
ডেনিশ ইস্ট ইন্ডিয়া কোম্পানি
ডেনিশ ইস্ট ইন্ডিয়া কোম্পানি () বলতে দুটি ভিন্ন ভিন্ন ডেনিশ কোম্পানি বোঝায়। প্রথমটি ১৬১৬ থেকে ১৬৫০ সাল পর্যন্ত ও দ্বিতীয়টি ১৬৭০ থেকে ১৭২৯ সাল পর্যন্ত স্থায়ী ছিল। ১৭৩০ সালে এটি "এশিয়াটিক কোম্পানি" নামে পুনরায় গঠিত হয়।
রাজা চতুর্থ ক্রিশ্চিয়ানের সময় ১৬১৬ সালে প্রথম ডেনিস ইস্ট ইন্ডিয়া কোম্পানি গঠিত হয় এবং ভারতে বাণিজ্যের উপর দৃষ্টিনিবদ্ধ করে। এডমিরাল ওভ জিদের অধীন প্রথম অভিযান দুই বছর পর অর্ধেক ক্রু হারিয়ে শ্রীলংকায় পৌছায়। তারা যখন পৌছায় তখন পর্তুগাল দ্বীপের দখল দাবি করে। ১৬১৯ সালের শেষে ছোট একটি ডেনিশ নৌবহর পূর্ব উপকূলের ত্রিনকোমালিতে পৌছে; ১৬২০ সালের মে মাসে পরাজিত হওয়ার পূর্বে দুর্গ নির্মাণের জন্য কোনেশ্বরাম মন্দির দখল করে নেয়া হয়। এই অভিযানে মূলভূমির থারাঙ্গামবাড়িতে ডান্সবোর্গ প্রতিষ্ঠা করে এবং ক্যাপ্টেন ক্রেপকে ডেনিশ ভারতের প্রথম গভর্নর নিয়োগ দেয়া হয়। তুঙ্গ অবস্থায় ডেনিশ ইস্ট ইন্ডিয়া কোম্পানি সুইডিশ ইস্ট ইন্ডিয়া কোম্পানি ও ব্রিটিশ ইস্ট ইন্ডিয়া কোম্পানির চেয়ে বেশি পরিমাণ চা ইংল্যান্ডে আমদানি করে বিপুল মুনাফা রপ্তানি করে। এসব চায়ের ৯০% পাচার করা হত। ১৬৫০ সালে এই কোম্পানি ভেঙে দেয়া হয়।
১৬৭০ সালে দ্বিতীয় ডেনিশ ইস্ট ইন্ডিয়া কোম্পানি প্রতিষ্ঠিত হয়। ১৭২৯ সালে ভেঙে দেয়ার পর ১৭৩০ সালে এশিয়াটিক কোম্পানি নামে এটি পুনরায় গঠিত হয়েছিল এবং কিং রাজবংশের সাথে বাণিজ্য শুরু হয়। প্রথম অভিযান খারাপ হয়েছিল। বিদেশগামী যাত্রায় "ডেন গিলডন লভ" রূপা বহনকারী কার্গোসহ হারিয়ে যায়। স্থানীয় জমির মালিকরা রূপাগুলো তাদের নিজেদের দখলে রেখে দেয় ও এর অধিকার দাবি করে। স্থানীয়দের একটি দল ডেনিশ রক্ষীদের পরাস্ত করে। সৃষ্ট অবস্থার কারণে ডেনমার্ক-নরওয়ে ও ব্রিটেনের মধ্যে কূটনৈতিক তৎপরতা হয়। ১৭৩২ সালের রাজকীয় লাইসেন্সের পর নবগঠিত কোম্পানি ৪০ বছরের জন্য উত্তমাশা অন্তরীপের পূর্বে সমস্ত ডেনিশ বাণিজ্যের একচেটিয়া অধিকার লাভ করে। ১৭৫০ সাল পর্যন্ত ২৭টি জাহাজ পাঠানো হয়। ২২টি কোপেনহেগেনে ফিরে আসতে সক্ষম হয়। ১৭৭২ সালে কোম্পানি তার একচেটিয়া কর্তৃত্ব হারায় এবং ১৭৭৯ সালে ডেনিশ ভারত মুকুট উপনিবেশে পরিণত হয়।
নেপলীয় যুদ্ধের সময় ১৮০১ ও ১৮০৭ সালে রাজকীয় নৌবাহিনী কোপেনহেগেন আক্রমণ করে। শেষ আক্রমণের ফলে ডেনমার্ক (নেপোলিয়ানের জয় না করা অন্যতম পশ্চিম ইউরোপীয় রাষ্ট্র) তার সম্পূর্ণ নৌবহর হারায়। ব্রিটেনের কাছে গেলগোল্যান্ড দ্বীপও হারাতে হয়। ১৮৪৫ সালে ডেনমার্ক ভারতে তার অবশিষ্ট বসতি ও ডেনিশ গোল্ড কোস্ট ব্রিটেনের কাছে বিক্রি করে দেয়।
ঈদের নামাজ
ঈদের নামাজ আরবী ভাষায় সালাতুল ঈদ () এবং সালাতুল ঈদিন () নামে আখ্যায়িত। ঈদ মুসলমানদের প্রধান ধর্মীয় উৎসব। ঈদের দিন স্রষ্টার উদ্দেশে মুসলমানগণ মাঠে জমায়েত হয়ে যে নামাজ পড়ে তাকে ঈদের নামাজ বলা হয়। মুসলমানদের জন্য ঈদের নামাজ আদায় করা ওয়াজিব। ঈদের নামাজ সাধারণত ঈদগাহে পড়া হয়। ঈদগাহ হচ্ছে ঈদের নামাজ পড়ার জন্য নির্ধারিত খোলা স্থান। এই স্থানে দুই ঈদ যথা ঈদুল ফিত্‌র এবং ঈদুল আযহার নামাজ আদায় করা হয়।ঈদের নামাজের গুরুত্বের ব্যাপারে ইসলামী চিন্তাবিদগণ বিভিন্ন মতামত প্রকাশ করেছেন। হানাফী মাযহাব অনুসারে ঈদের নামাজ ওয়াজিব, মালিকি ও শাফেয়ী মাযহাব অনুসারে সুন্নাতে মুয়াক্কাদাহ এবং হাম্ববলী মাযহাব অনুসারে ঈদের নামাজ ফরজ। কোনো কোনো ইসলামী পণ্ডিতের মতে ঈদের নামাজ ফরজে আইন এবং কোনো কোনো ইসলামী পণ্ডিতের মতে ঈদের নামাজ ফরজে কেফায়া। কিন্তু কারো কারো মতে ঈদের দুই রাকায়াত নামাজ নফল।
তবে বাস্তবে সকল দেশে মুসলিম সমাজে ঈদের নামাজ একটি ধর্মীয় উৎসব হিসেবে প্রতি বৎসর উদযাপিত হয়ে থাকে। বাংলাদেশ সহ বহু দেশে নামাজ তো পড়াই হয়, অধিকন্তু ঈদের দিনটি উৎসবের মধ্য দিয়ে উদযাপন করা হয়।
ঈদের নামাজ জামাতের সঙ্গে আদায় করতে হয়। ঈদের নামাজ সাধারণত খোলা মাঠে তথা ঈদগাহে পড়া হয়। তবে এরূপ স্থানের অভাবে বা আপৎকালে মাসজিদে ঈদের নামাজ আদায় করা যায়। 
চোখের দেখায় সূর্য দিগন্ত থেকে আনুমানিক দুই মিটার উচ্চতায় পৌঁছালে ঈদের নামাজ পড়া হয়। জোহর নামাজের আগেই ঈদের নামাজ আদায় করতে হয়। সুন্নাত হিসেবে ঈদুল ফিতরের নামাজ কিছুটা দেরী করে এবং ইদুল আজহার নামাজ দ্রুত আদায় করা হয়। ইদুল ফিতরে ফিতরা প্রদান করতে হয়। ঈদ সকালে কিছুটা সময় পাওয়া গেলে ফিতরা আদায়ে সুবিধা হবে। অন্যদিকে ঈদুল আজহায় ঈদের নামাজ সম্পন্ন করে আল্লাহর উদ্দেশ্যে পশু কুরবানী করা হয়। সেজন্য ঈদের নামাজ যত দ্রুত সম্ভব আদায় করতে হবে। এই ব্যাপারে হাদিসে সুস্পষ্ট বিধান প্রদত্ব রয়েছে।
ঈদের নামাজে অতিরিক্ত ছয় তাক্ববির রয়েছে। প্রথম রাক্বাতের শুরুতে অতিরিক্ত তিন তাক্ববির এবং দ্বিতীয় রাক্বাতে অতিরিক্ত তিন তাক্ববির দিতে হয়। প্রথম রাক্বাতে ছানা পাঠের পর কানের লতি পর্যন্ত হাত তুলে পর পর তিন তাক্ববির বলতে হয়। দ্বিতীয় রাক্বাতে সুরা পাঠান্তে রুকুতে যাওয়ার আঘে অতিরিক্ত তিন তাক্ববির বলতে হয়। অতিরিক্ত তাক্ববির বলার পর কানের লতি থেকে হাত নামিয়ে আনতে হয়। 
ঈদের নামাজে ইমাম কর্তৃক খুৎবা পড়া সুন্নত এবং মুসুল্লিদের খুৎবা শোনা ওয়াজিব। জুমার নামাজের ন্যায় প্রথমে বিষয় ভিত্তিক খুৎবা এবং পরে সানি খুৎবা পাঠ করতে হয়। খুৎবার মাধ্যমে ঈদের নামাজের সমাপ্তি হয়। সাধারণতঃ খুৎবার পরে দুয়া করা হয়। 
বেশিরভাগ ইসলামী চিন্তাবিদ মহিলাদের ঈদের নামাজে অংশগ্রহণ করার ব্যাপারে উৎসাহ দিয়েছেন। কিন্তু বাংলাদেশ সহ ভারতীয় উপমহাদেশে মহিলাদের ঈদের নামাজে অংশগ্রহন করার হার তুলনামূলক ভাবে কম।
কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আজহার নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।
ঈদগাহ
ঈদগাহ (‎) দক্ষিণ এশিয় ইসলামী সংস্কৃতিতে ব্যবহৃত একটি শব্দ যা দ্বারা খোলা আকাশের নিচে ঈদুল ফিতর এবং ঈদুল আযহার নামাজ আদায়ের জন্য সাধারনত শহরের বাইরে বা শহরতলীতে বড় ময়দানকে বোঝানো হয়। বছরের অন্যান্য সময়ে এই জায়গায় নামাজ পড়া হয় না। সুন্নত অনুযায়ী ঈদের দিন সকালে মুসলমানগণ পরিষ্কার পরিচ্ছন্ন হয়ে, পারতপক্ষে নতুন পোশাক পরে ঈদগাহে জমায়েত হয়। যদিও "ঈদগাহ" একটি হিন্দুস্তানি শব্দ, বিশ্বের অন্যান্য অংশে ঈদের নামাজ পরার জন্য যেকোনো খোলা স্থানকে বুঝানোর ক্ষেত্রে এ শব্দ ব্যবহৃত হয়ে থাকে, যেহেতু ইসলামী পরিভাষায় এর কোন নির্দিষ্ট আরবি শব্দ নেই।
ঈদগাহে নামাজ আদায়ের ব্যাপারে শরীয়তের কিছু সুস্পষ্ট বিধান আছে।
কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আজহার নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।
ঢাকার ধানমন্ডি থানায় অবস্থিত ধানমন্ডি শাহী ঈদগাহ বা মুঘল ঈদগাহ। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খৃষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য নীর আবুল কাসেম ধানমন্ডির শাহী ঈদগাহ প্রতিষ্ঠা করেন।
সিলেট শহরের উত্তর সীমায় শাহী ঈদগাহ বা সিলেট শাহী ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়।
মুবাহালা
ঈদুল মুবাহিলা মুসলমানদের মুবাহিলা বিতর্ক অনুষ্ঠান স্মরণের দিন। মুবাহিলার ঘটনা সংঘটিত হয় হিজরী সনের ৯ম মাস জিলহজ্ব মাসের ২৪ তারিখে। এই দিনে নজরান শহরের কিছু খ্রিস্টান পন্ডিত ইসলামের নবী মুহাম্মদ (সঃ) এর সংগে বিতর্ক করে। নজরান শহরের ১৪ জন খ্রিস্টান পন্ডিতের সাথে মহানবী (সঃ) এর বিতর্ক শুরু হয়। বিতর্কের বিষয় ইসলামের সত্যতা। উভয় পক্ষে যুক্তি তর্ক চলতে থাকে। মদিনার বাইরে একটি মাঠে তর্ক অনুষ্ঠান চলতে থাকে। খ্রিষ্টান প্রধান ও পন্ডিতগণ পদ অনুযায়ী একপাশে দাঁড়িয়েছেন। অন্যপাশে আলী, ফাতেমা, হাসান এবং হুসেন একত্রে দাঁড়িয়ে আছেন। খ্রিস্টানগণ তর্কে হেরে গিয়ে জিজিয়া কর দিতে সম্মত হন। মুহাম্মদ (সঃ) এর পক্ষে আলী (রাঃ) খ্রিস্টানদের সঙ্গে একটি শান্তি চুক্তিতে সই করেন।
রবার্ট জোসেফ ব্যারো
রবার্ট জোসেফ ব্যারো একজন মার্কিন ক্লাসিক্যাল সামষ্টিক অর্থনীতিবিদ এবং হার্ভার্ড বিশ্ববিদ্যালয় এর অর্থনীতির পল এম ওয়ারবার্গ অধ্যাপক। রবার্ট লুকাস এবং টমাস জন সার্জেন্ট এর পাশাপাশি তাঁকেও নিউ ক্লাসিক্যাল সামষ্টিক অর্থনীতির একজন প্রতিষ্ঠাতা মনে করা হয়। তিনি বর্তমানে স্ট্যানফোর্ড বিশ্ববিদ্যালয় এর হুভার ইন্সটিটিউশনের একজন জ্যেষ্ঠ ফেলো।
ব্যারো ক্যালিফোর্নিয়া ইন্সটিটিউট অফ টেকনোলজি থেকে ১৯৬৫ সালে পদার্থবিজ্ঞানে বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে অর্থনীতিতে পিএইচডি ডিগ্রি অর্জন করেন। ব্যারো ১৯৬৮ সালে ব্রাউন বিশ্ববিদ্যালয় এ অর্থনীতির সহকারী অধ্যাপক হিসেবে যোগদান করেন এবং ১৯৭২ সালে সহযোগী অধ্যাপক পদে উন্নীত হন। ১৯৭২ থেকে ১৯৭৩ সাল পর্যন্ত শিকাগো বিশ্ববিদ্যালয় এ ভিজিটিং সহযোগী অধ্যাপক, ১৯৭৩ থেকে ১৯৭৫ সাল পর্যন্ত সহযোগী অধ্যাপক হিসেবে কর্মরত ছিলেন। তিনি রোচেস্টার বিশ্ববিদ্যালয় এ ১৯৭৫ থেকে ১৯৭৮ সাল পর্যন্ত অধ্যাপক হিসেবে কর্মরত ছিলেন এবং ১৯৭৮ থেকে ১৯৮২ সাল পর্যন্ত জন মুনরো প্রফেসর অব ইকোনমিক্স হিসেবে কর্মরত ছিলেন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয় এ অর্থনীতির অধ্যাপক হিসেবে কর্মরত ছিলেন। ১৯৮৪ থেকে ১৯৮৭ সাল পর্যন্ত রোচেস্টার বিশ্ববিদ্যালয় এর ডিস্টিংগুইশড প্রফেসর অব আর্টস অ্যান্ড সায়েন্স হিসেবে এবং গ্র্যাজুয়েট স্কুল অব ম্যানেজমেন্ট এর অধ্যাপক হিসেবে কর্মরত ছিলেন। তিনি ১৯৮৭ থেকে ১৯৯৫ সাল পর্যন্ত হার্ভার্ড বিশ্ববিদ্যালয় এর অধ্যাপক, ১৯৯৫ থেকে ২০০৪ সাল পর্যন্ত হার্ভার্ড বিশ্ববিদ্যালয় এর রবার্ট সি ওয়াগোনার অধ্যাপক এবং ২০০৪ সাল থেকে পল এম ওয়ারবার্গ অধ্যাপক হিসেবে কর্মরত।
নৈতিকতা
নৈতিকতা(ইংরেজি: "Morality") (ল্যাটিন শব্দ "মোরালিটাস" থেকে আগত, যার অর্থ চরিত্র, ভদ্রতা, সঠিক আচরণ) হল ভাল(বা সঠিক) এবং খারাপ(বা ভুল) বিষয়সমূহের মাঝে উদ্দেশ্য সিদ্ধান্ত ও প্রতিক্রিয়াসমূহের পার্থক্য ও পৃথকিকরণ| নৈতিকতাকে একটি আদর্শিক মানদন্ড বলা যেতে পারে যা বিভিন্ন অঞ্চলের সামাজিকতা, ঐতিহ্য, সংষ্কৃতি, ধর্ম প্রভৃতির মানদন্ডের উপর ভিত্তি করে গড়ে ওঠে| আবার অনেক ক্ষেত্রে, সামগ্রিকভাবে সমগ্র পৃথিবীর জন্য কল্যাণকর বিষয়সমূহকেও নৈতিকতা হিসেবে সংজ্ঞায়িত করা হয়|
তাইজুল ইসলাম
তাইজুল ইসলাম (জন্ম: ৭ ফেব্রুয়ারি, ১৯৯২) বাংলাদেশের নাটোর জেলায় জন্মগ্রহণকারী একজন আন্তর্জাতিক ক্রিকেটার। একদিনের আন্তর্জাতিক ইতিহাসে প্রথম বোলার হিসেবে অভিষেকেই হ্যাট্রিক করার কীর্তিগাঁথা রচনা করেন তিনি। বাংলাদেশ জাতীয় ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করে থাকেন। পাশাপাশি বামহাতি ব্যাটসম্যান হিসেবেও দলে ভূমিকা রাখছেন। বাংলাদেশ অনূর্ধ্ব-২৩ ক্রিকেট দলে খেলছেন। এছাড়াও, বাংলাদেশ অনূর্ধ্ব-১৯ দলসহ ঘরোয়া ক্রিকেটে দূরন্ত রাজশাহী, প্রাইম ধলেশ্বর স্পোর্টিং ক্লাব ও রাজশাহী বিভাগের হয়ে খেলেছেন।
তাইজুল নাটোর সদর উপজেলার পিপরুল গ্রামে জন্মগ্রহণ করেন। পরিবারের আর্থিক অবস্থা ভালো না থাকায় দশম শ্রেণিতে ওঠার পর পড়াশোনা বন্ধ করে দিতে হয়। পরবর্তিতে দিনাজপুরে বিকেএসপির এক বছরের এক প্রশিক্ষণ গ্রহণ করেন তিনি। প্রশিক্ষণ শেষে বিভিন্ন প্রতিযোগিতায় অংশ নিতে শুরু করেন। 
ব্যক্তি জীবনে তিনি বিবাহিত এবং এক পুত্র সন্তানের জনক।
এপ্রিল, ২০১১ সালে প্রথম-শ্রেণীর ক্রিকেটে রাজশাহী বিভাগের হয়ে বরিশাল বিভাগের বিপক্ষে তার অভিষেক ঘটে। ব্যাটিংয়ে তেমন সফলতা লাভ না করতে পারলেও খেলায় তিনি ৬ উইকেট পান। ঐ খেলায় রাজশাহী দল ১১৬ রানের ব্যবধানে জয়ী হয়। জাতীয় দলে পা রাখতে তাইজুলকে সবচেয়ে বেশি সহায়তা করে ২০১৪ সালের বাংলাদেশ ক্রিকেট লিগ (বিসিএল)। এতে তিনি ৪ ম্যাচে ৩৭ উইকেট নিয়ে জায়গা করে নেন বাংলাদেশ ‘এ’ দলে। তার কিছু দিন পরে জাতীয় দলে।
আগস্ট, ২০১৪ সালে ওয়েস্ট ইন্ডিজ সফরে ২৫-সদস্যের প্রাথমিক তালিকায় বাংলাদেশ জাতীয় ক্রিকেট দলের অন্যতম সদস্যরূপে তারও নাম ঘোষণা করে বাংলাদেশ ক্রিকেট বোর্ড (বিসিবি)। ওয়েস্ট ইন্ডিজের বিপক্ষে তার অভিষেক টেস্টে তিনি পাঁচ উইকেট পান। এরপর ২০১৪-১৫ মৌসুমে সফরকারী জিম্বাবুয়ে দলের বিপক্ষে দ্বিতীয় ইনিংসে তার নিজস্ব সেরা ৮/৩৯ পান যা টেস্ট পর্যায়ে যে-কোন বাংলাদেশীদের তুলনায় সেরা। পূর্বতন সেরা ছিল সাকিব আল হাসানের নিউজিল্যান্ডের বিপক্ষে ২০০৮ সালে ৭/৩৬। তাইজুলের পূর্বে কেবলমাত্র শ্রীলঙ্কার রঙ্গনা হেরাথ ৯/১২৭ ও ইংল্যান্ডের জনি ব্রিগসের ৮/১১। ৮ম উইকেট জুটিতে দলনায়ক মুশফিকুর রহিমের সাথে অপরাজিত ১৯* রানের জুটি গড়ে দলকে ৩-উইকেটের জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান। এরপর ১ মে, ২০১৫ তারিখে সফরকারী পাকিস্তানের বিপক্ষে খুলনার শেখ আবু নাসের স্টেডিয়ামে অনুষ্ঠিত ১ম টেস্টের ১ম ইনিংসে পাকিস্তানের ৬২৮ রানের বিপরীতে তৃতীয়বারের মতো ৫-উইকেট লাভ করেন।
১ ডিসেম্বর, ২০১৪ তারিখে জিম্বাবুয়ের দলের বিপক্ষে ৫ ওডিআই সিরিজের শেষ একদিনের আন্তর্জাতিকে তাইজুলের অভিষেক ঘটে। একদিনের আন্তর্জাতিকের ইতিহাসে অভিষেকেই তিনি হ্যাট্রিক করার বিরল সৌভাগ্য অর্জন করেন। ৭ ওভারে ১১ রান দিয়ে ৪ উইকেট পান তিনি। তার এ অসামান্য ক্রীড়ানৈপুণ্যে বাংলাদেশ দল ৫ উইকেটের ব্যবধানে জয় পায় ও ৫-০ ব্যবধানে বাংলাওয়াশ করে জিম্বাবুয়ে দলকে। খেলায় তিনি ম্যান অব দ্য ম্যাচের পুরস্কার পান। তিনি একে-একে প্যানিয়াঙ্গারাকে বোল্ড, জন নিয়ুম্বুকে এলবিডব্লিউ এবং চাতারাকে বোল্ড করেন।
২০০৮ গ্রীষ্মকালীন অলিম্পিকে দৌড়বাজী - মহিলাদের বর্শা নিক্ষেপ
২০০৮ অলিম্পিক গেমসে মহিলাদের বর্শা ছোঁড়া প্রতিযোগিতা আগস্টের ১৯ থেকে ২১ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
প্রথম ছোঁড়ায় মারিয়া আবাকুমোভা এগিয়ে ছিলেন। তাঁর ছোঁড়া দূরত্বের ৩ মিটারের মধ্যে নিকটতম প্রতিদ্বন্দ্বী ছিলেন বারবোরা স্পটাকোভা। আবাকুমোভা তাঁর চতুর্থ নিক্ষেপে আরও দূরে (৭০.৭৮ মিটার) ছোঁড়েন। কিন্তু স্পটাকোভা তাঁর শেষ ছোঁড়ায় যাবতীয় প্রতিযোগিতা শেষ করে দেন ৭১.৪২ মিটার ছুঁড়ে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম যোগ্যতার মাপকাঠি: ন্যূনতম ৬১.৫০ মিটার (Q) বা সেরা ১২জন (q) ফাইনালে যাবে।